Πολυξώ

Στην ελληνική μυθολογία με το όνομα Πολυξώ είναι γνωστά τα παρακάτω 5 πρόσωπα:


 * 1) Η σύζυγος του Τληπολέμου από τη Ρόδο, που διοργάνωσε ταφικούς αγώνες προς τιμή του συζύγου της, ο οποίος είχε σκοτωθεί στον Τρωικό Πόλεμο. Η Πολυξώ θεωρούσε υπαίτιο του πολέμου την Ωραία Ελένη και για να την εκδικηθεί, όταν η Ελένη πήγε στη Ρόδο μετά τον θάνατο του συζύγου της Μενελάου, μετεμφίεσε τις δούλες της ως Ερινύες και τις έστειλε να καταδιώξουν την Ελένη. Οι μεταμφιεσμένες δούλες εξανάγκασαν την Ελένη να απαγχονισθεί.
 * 2) Μία από τις Ναϊάδες Νύμφες, αδελφή της Καλιάδνης. Η Πολυξώ αυτή υπήρξε μία από τις δέκα διαφορετικές γυναίκες του Δαναού, με τον οποίο απέκτησε τις παρακάτω 12 από τις 50 Δαναΐδες: Ανθήλεια, Αυτονόη, Βρύκη, Γλαυκίππη, Ερατώ, Ευίππη, Ευρυδίκη, Ηλέκτρα, Θεανώ, Κλεοδώρη, Κλεοπάτρα και Στύγνη.
 * 3) Η σύζυγος του Νυκτέως, μητέρα της Αντιόπης και της Νυκτεΐδας.
 * 4) Μία από τις Υάδες και από τις τροφούς του θεού Διονύσου.
 * 5) Τροφός της Υψιπύλης, βασίλισσας της Λήμνου.


 * Ο αστεροειδής 308 Πολυξώ (308 Polyxo), που ανακαλύφθηκε το 1891, πήρε το όνομά του από τα παραπάνω μυθικά πρόσωπα.

Εξωτερικός σύνδεσμος

 * Η Πολυξώ στο «Theoi.com»

Πηγή

 * Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969

Πολυξω

Κατηγορία:Νύμφες της ελληνικής μυθολογίας

Κατηγορία:Ναϊάδες

Polikso Polyxo Polykso Polisso Поликсо Polyxo